
	Αναθέσεις εργασιών

	      Σε όλους τους Διευθυντές  ανατίθενται με την βοήθεια /της επίσκεψης  ή των εγγράφων που έλαβαν από την επιχείρηση - του σχολικού βιβλίου – ιστοσελίδων σχετικών με την επιχείρησή τους  και  γενικά από την αναζήτηση όλων των πηγών πληροφόρησης  που διαθέτουν /  να ορίσουν μέσα από σύσκεψη , τους στόχους κάθε τμήματος για την επιχείρηση τους.

      Οι στόχοι κάθε τμήματος αποτελούν την πρώτη ενότητα για το  ξεχωριστό κεφάλαιο κάθε Δ/ντή στην γραπτή εργασία της ομάδας. 
( ΠΑΡΑΔΕΙΓΜΑΤΑ ΣΤΙΣ  ΕΡΓΑΣΙΕΣ ΠΟΥ ΥΠΑΡΧΟΥΝ ΣΤΗΝ ΙΣΤΟΣΕΛΙΔΑ : 
  http://users.sch.gr/irantousis/02_TEXNOLOGIA_B!_TAKSIS/04_grapti_ergasia_b_taksis.html )

      Κάθε Δ/ντής – σε σελίδα αλληλογραφίας της επιχείρησης – ξεκινά την αναγραφή των στόχων του τμήματός του με τη φράση 

« Οι στόχοι του τμήματος _ _ _ _ _ _ για το τρέχον έτος 2017 είναι οι εξής :

· Παράδειγμα στην παρακάτω σελίδα . 


ΓΕΝΙΚΟΣ ΔΙΕΥΘΥΝΤΗΣ

 Ο Γενικός Διευθυντής έχει την ευθύνη της λειτουργίας των τμημάτων της εταιρείας. Χαράσσει την μακροχρόνια στρατηγική της εταιρίας και έχει την   ευθύνη για την ομαλή και αποτελεσματική λειτουργία των τμημάτων της εταιρίας. Αποτελεί το ανώτατο όργανο Διοίκησης της εταιρίας. Προστατεύει την δράση του, τα συμφέροντα των μετοχών των ασφαλισμένων και όλων των ενδιαφερόμενων μερών.
ΑΡΜΟΔΙΟΤΗΤΕΣ

· Αποφασίζει για κάθε πράξη που αφορά τη Διοίκηση της εταιρίας, τη διαχείριση της περιουσίας της και την εν γένει επιδίωξη του σκοπού της. 

· Εποπτεύει την οικονομική διαχείριση της εταιρίας. 

· Εποπτεύει την ορθή εφαρμογή της επενδυτικής πολιτικής της εταιρίας και εισηγείται επί των σχετικών θεμάτων.

· Εγκρίνει ειδικές εκθέσεις, τις περιοδικές και ετήσιες οικονομικές καταστάσεις της εταιρίας.

· Εγκρίνει το οργανόγραμμα της εταιρίας.

· Λαμβάνει περιοδικές αναφορές επί της πορείας των υποθέσεων της εταιρίας.

· Εγκρίνει τις προσλήψεις ανώτερων και ανώτατων στελεχών και τις συμβάσεις εργασίας τους.

· Είναι υπεύθυνος για τη διασφάλιση της ομαλής και αποτελεσματικής λειτουργίας της εταιρίας. 

